การเตรียมเนื้อแซลมอนอย่างเหมาะสม การตรวจสอบอุณหภูมิ สังเกตจากสีและเนื้อสัมผัส
การลอกหนังปลาออกก็คือการเอาส่วนที่จะป้องกันความร้อนจากกระทะออก ซึ่งอาจทำให้เนื้อปลาสุกเกินไปได้ ยกเว้นว่าคุณจะทำการต้มเนื้อปลา ถึงจะลอกหนังออกได้โดยไม่ต้องกังวล การเติมเกลือและพริกไทยถือเป็นหัวใจสำคัญของเนื้อปลาแสนอร่อย แต่ถ้าคุณใส่เกลือก่อนจะนำไปปรุงอาหารเป็นเวลานานเกินไป เกลือจะไปดูดเอาความชุ่มชื้นของเนื้อแซลมอนออกหมด ซึ่งจะทำให้เนื้อแซลมอนสุกง่ายเกินไปนั่นเอง เพราะฉะนั้นให้เติมเกลือและพริกไทยในเวลาใกล้ๆ ที่จะนำไปปรุงอาหารแล้วเท่านั้น แม้ว่าคุณจะยังไม่ลอกหนังออก แต่ยังไงก็ยังเสี่ยงกับการที่เนื้อแซลมอนจะสุกเกินไปอยู่ดี ถ้าคุณไม่ได้นำเนื้อแซลมอนไปปรุงบนกระทะ เตาย่าง หรือถาดอบโดยตรง ให้เลี่ยงที่จะเอาส่วนที่เป็นเนื้อไว้ด้านล่าง ไม่อย่างนั้นมันจะสุกเกินไปได้อย่างรวดเร็วเลยล่ะ  เทอร์โมมิเตอร์สำหรับวัดอุณหภูมิอาหารถือเป็นเครื่องมือที่ดีที่สุดในการใช้วัดอุณหภูมิแซลมอนเลยล่ะ อย่าลืมว่าต้องเสียบเข้าไปตรงส่วนที่หนาที่สุดของเนื้อแซลมอนนะ เพราะบริเวณนั้นคือบริเวณที่ต้องใช้เวลานานที่สุดในการทำให้สุกนั่นเอง คุณสามารถหาซื้อเทอร์โมมิเตอร์วัดอุณหภูมิอาหารได้จากร้านขายสินค้าเกี่ยวกับการทำอาหารส่วนใหญ่ทั่วไป ถ้าอุณหภูมิของเนื้อแซลมอนต่ำกว่า 43°C นั่นแปลว่ามันยังดิบอยู่ ถ้าอุณหภูมิอยู่ที่ประมาณ 43°C ถึง 52°C นั่นแปลว่าเนื้อปลาอยู่ในระดับมีเดียมแรร์ ถ้าอยู่ระหว่าง 52°C ถึง 60°C แปลว่าอยู่ในช่วงสุกดี แต่ต้องไม่เกิน 60°C เพราะเนื้อแซลมอนจะแห้งและแข็งเกินไป เมื่อได้ความสุกตามที่คุณต้องการแล้ว ให้นำเนื้อแซลมอนออกจากเตาแก๊ส เตาย่าง หรือเตาอบ แล้ววางพักเอาไว้สัก 5 ถึง 10 นาทีเพื่อให้มันสุกต่ออีกหน่อย จากนั้นก็เสิร์ฟได้เลย คุณจะต้องดูเนื้อแซลมอนด้านในเพื่อที่จะรู้ว่ามันสุกแล้วหรือยัง และในการดูเนื้อข้างในนั้น ให้ใช้แค่ปลายมีดกดลงไปแค่ประมาณครึ่งหนึ่งของเนื้อแซลมอนก็พอ คุณจะใช้ส้อมแทนก็ได้ แต่มันอาจทำให้เนื้อแซลมอนออกมาเละกว่าใช้มีดหั่น ซึ่งจะทำให้เสิร์ฟได้ไม่สวยนั่นเอง ขณะที่ด้านนอกของเนื้อปลาส่วนใหญ่ควรเป็นสีขาวทึบ สีเบจ หรือสีน้ำตาล ขึ้นอยู่กับวิธีการปรุงอาหาร แต่ตรงกลางเนื้อมันก็ควรจะเป็นสีชมพูใสๆ อยู่ ถ้าหากว่ากลางเนื้อแซลมอนเป็นสีทึบเมื่อไร นั่นแปลว่ามันสุกเกินไปนั่นเอง แต่ถ้าเนื้อตรงกลางเป็นสีใสไปหมด ก็ควรจะปรุงให้สุกขึ้นอีกนิดเช่นกัน คุณไม่อยากให้เนื้อแซลมอนแตกตัวออกมาเป็นชิ้นเล็กๆ หรอก เพราะถ้ามันออกมาเป็นแบบนั้น นั่นก็แปลว่ามันสุกเกินไปและเนื้อแห้งเกินไปนั่นเอง แทนที่จะเป็นแบบนั้น เนื้อแซลมอนควรจะไม่แตกตัวออกจากกัน แต่เมื่อถูกตัดแล้วจะเป็นชิ้นสวยตามแนวมีดนั่นเอง ถ้าแซลมอนเป็นสีทึบด้านนอก และมีสีค่อนข้างใสด้านใน และเมื่อจิ้มมีดลงไปแล้วเนื้อไม่แตกออก ก็แปลว่ามันพอจะสุกแล้วล่ะ นอกจากนี้มันจะยังสุกต่อได้อีกหลายนาทีแม้จะไม่ได้ให้ความร้อนต่อ ฉะนั้นให้เอามันออกจากเตาแก๊ส เตาอบ หรือเตาย่าง แล้วพักทิ้งไว้สัก 5 นาทีก่อนเสิร์ฟด้วยนะ เนื่องจากเนื้อแซลมอนจะยังสุกต่อได้แม้จะนำออกจากความร้อนแล้ว คุณจึงสามารถนำมันออกมาได้ตั้งแต่ตอนที่มันใกล้จะสุกแต่ยังไม่สุกดี ถ้าคุณรอจนกว่าเนื้อด้านในมันเป็นสีชมพูใสและเนื้อไม่แตกออกจากกันเมื่อส้อมจิ้มลงไปแล้ว พอเอาออกมาพัก เนื้อก็จะสุกอย่างสมบูรณ์แบบแล้วนั่นเอง
อย่าลอกหนังออก ยกเว้นจะปรุงด้วยการลวกต้ม. ปรุงรสเนื้อแซลมอนก่อนนำไปผ่านความร้อน. ปรุงแซลมอนโดยการเอาหนังไว้ด้านล่าง. เป็นอันเสร็จสมบูรณ์. ใช้เทอร์โมมิเตอร์วัดอุณหภูมิจากส่วนที่หนาที่สุดของเนื้อแซลมอน. ต้องมีอุณหภูมิอย่างน้อย 43°C แต่ต่ำกว่า 60°C. นำเนื้อแซลมอนออกจากความร้อน และพักไว้หลายๆ นาที. กดปลายมีดลงบนส่วนที่หนาที่สุดของเนื้อแซลมอน. ดูสีแซลมอน. ดูว่าสามารถแบ่งเนื้อแซลมอนได้ง่ายหรือไม่. นำเนื้อแซลมอนออกจากความร้อนแล้วปล่อยให้มันสุกต่ออีกสักสองสามนาที.
https://www.wikihow.com/Tell-when-Salmon-Is-Cooked https://www.wikihow.com/Tell-when-Salmon-Is-Cooked https://www.wikihow.com/Tell-when-Salmon-Is-Cooked
Preparing the Salmon Properly Checking the Temperature Examining the Color and Texture